danish-foundation-models/faroese-dynaword huggingface dataset:
Barna- og Ungdómsbókmentavirðisløn Útnorðurráðsins
Barna- og Ungdómsbókmentavirðisløn Útnorðurráðsins er ein bókmentavirðisløn, sum Útnorðurráðið letur til høvundan ella høvundarnir og teknarnir av einari bók úr einum av teimum trimum londunum í Útnorði: Føroyar, Ísland og Grønland. Útnorðurráðið tók avgerð um at seta hesa virðislønina á stovn á ársfundinum í 1999.


 * 2016 - Hon, sum róði móti ælaboganum, eftir Rakel Helmsdal
 * 2014 - Tidsskisten eftir Andra Snær Magnason
 * 2012 - Kaassalimik oqaluttuaq (Søga um Kaassali), eftir Lars-Pele Berthelsen
 * 2010 - Garðurinn (Kirkjugarðurin), eftir Gerður Kristný
 * 2008 - Draugaslóð (Spøkilsisspor), eftir Kristína Helgu Gunnarsdóttur
 * 2006 - Ein hundur, ein ketta og ein mús, eftir Bárð Oskarsson
 * 2004 - Engill í vesturbænum (En engel i nabolaget), eftir Kristína Steinsdóttur og Hallu Sólveig Þorgeirsdóttur
 * 2002 - Sagan af bláa hnettinum (Søgan um bláu gongustjørnuna), eftir Andra Snær Magnason






 * Mamma Klikk, eftir Gunnar Helgason


 * AVUU, eftir Frederik “Kunngi” Kristensen


 * Hon, sum róði eftir ælaboganum, eftir Rakel Helmsdal




 * Tímakistan, eftir Andra Snær Magnason


 * Den magiske kasket, eftir Kathrine Rosing


 * Flata Kaninin, eftir Bárð Oskarsson




 * Með heiminn í vasanum, eftir Margrét Örnólfsdóttur


 * Kaassalimik oqaluttuaq, eftir Lars-Pele Berthelsen


 * Skriva í sandin, eftir Marjuna Syderbø Kjelnæs




 * Garðurinn (Kirkjugarðurin), eftir Gerður Kristný


 * Sila, eftir Lanu Hansen


 * Várferðin til brúnna, eftir Rakel Helmsdal




 * Draugaslóð, eftir Kristína Helgu Gunnarsdóttur


 * Abct, eftir Julie Edel Hardenber


 * Apollonia, eftir Edward Fuglø




 * Frosnu tærnar, eftir Sigrúna Eldjárn


 * Nissimaat nissimaajaqqallu (Nissumenn og smáar nissur), eftir Grethe Guldager við illustratiónum eftir Nuka Godtfredsen


 * Ein hundur, ein ketta og ein mús, eftir Bárð Oskarsson




 * Inuk sodavandillu akuukkat (Inuk - og eitraðar sodavatn), eftir Jokum Nielsen


 * Engill í vesturbænum, eftir Kristína Steinsdóttur illustrerað hevur Halla Sólveig Þorgeirsdóttir


 * Loppugras (yrkingasavn) eftir Sólruna Michelsen illustrerað hevur Hanni Bjartalíð. Ein tónleika-CD fylgir við bókini, har ein skúlaflokkur syngur sangirnar úr bókini.




 * Sialuarannguaq, eftir Jørgen Petersen


 * Sagan af bláa hnettinum, eftir Andra Snær Magnason


 * Kuffa eftir Brynhild Andreasen (tekstur) og Astrid MacDonald (tekningar)
Manchester City F.C.
Manchester City F.C. er eitt fótbóltsfelag úr enska býnum Manchester. Felagið spælir í ovastu ensku fótbóltskappingini Premier League. Føroyski landsliðsmálmaðurin, Gunnar Nielsen, hevur spælt við Manchester City. Hann spældi ein dyst við besta liðnum, og gjørdist harvið fyrsti føroyingur, ið spældi við ensku Premier League. Føroyska fótbóltsfelagið EB/Streymur hevur spælt móti Manchester City í UEFA Cup í 2008-09, Manchester vann báðir dystirnir 2-0.


 * Meistaraheiti: 1937, 1968, 2012, 2014, 2018 og 2019
 * Nummar tvey í ensku landskappuingini: 1904, 1921 og 1977
 * FA Cup vinnari: 1904, 1934, 1956, 1969 og i 2011
 * Nummar 2 í FA Cup (finalistur): 1926, 1933, 1955, 1981 og 2013
 * Liga Cup vinnari: 1970 og 1976
 * Nummar 2 í Liga Cup (finalistur): 1974
 * Europa Cup fyri steypavinnarar: 1970
Wayne Rooney
Wayne Mark Rooney (føddur 24. oktober 1985) er ein enskur fótbóltsleikari, sum spælir sum álopsleikari fyri enska Premier League felagið Manchester United F.C. og fyri enska landsliðið. Hann spældi sín fyrsta A-landsdyst fyri Ongland í 2003, og setti tá met sum yngsti spælari nakrantíð, ið hevði spælt á enska A-landsliðnum. Hetta metið er síðan tikið av Theo Walcott. Hann er yngsti málskjýtti hjá Onglandi yvirhøvur. Hann spældi við í EM í fótbólti í 2004 og skoraði tá fýra mál og gjørdist eitt skifti yngsti málskjýttin í kappingini. Rooney spældi við til HM 2006 og HM 2010, og verður av nógvum mettur at vera besti enski fótbóltsleikarin. Hann hevur vunnið heiðurin sum Ársins fótbóltsspælari í Onglandi tvær ferðir, í 2008 og 2009. Í mars 2013 hevur hann vunnið 81 millumtjóðadystir og skorað 35 mál, hetta ger at hann er fimt besti málskjútti hjá Onglandi yvirhøvur. Nýggju ára gamal fór Rooney at spæla við Everton, og har spældi hann fyri fyrstu ferð sum professionellur fótbóltsleikari í 2002.

Rooney spældi við Everton til hann á sumri 2004 bleiv keyptur av Manchester United F.C. fyri 25,6 milliónir £. Sama árið fekk hann kelinavnið "Wazza". Síðan tá hevur United við Rooney á liðnum vunnið enska meistaraheitið fimm ferðir, UEFA Champions League 2007–08 og tvær steypakappingar. Harumframt hevur hann tvær ferðir fingið silvur í Champions League og tvær ferðir í Premier League. Í apríl 2012 skoraði Rooney sítt 180. mál, sum gjørdi hann til fjórð mest skorandi leikara hjá United yvirhøvur.

''Hagtølini eru dagførd eftir dystin, sum varð spældur 26. mars 2013''
Egina
Egina (grikskt: Αίγινα - Aígina [ˈeʝina], g verður úttala sum føroyski bókstavurin j) er ein oyggj í Grikkalandi. Oyggin hoyrir til tær Saronisku oyggjarnar, sum liggja beint sunnanfyri og í ein útsynning av Athen og Pireus í tí Saronisku Víkini. Tær størstu av Saronisku oyggjunum eru: Salamis, Angistri og Poros. Onkuntíð verða oyggjarnar Hydra, Dokos og Spetses roknaðar uppí tær Saronisku oyggjarnar. Egina liggur bert 27 km frá Athen, ferjur og skjóttgangandi bátar sigla fleiri ferðir dagliga millum oynna og meginlandið. Egina er ein kommuna í Attika landslutinum.

Tær størstu bygdirnar á Egina eru hesar: (tølini í klombrum er fólkatalið, sum tað var í 2011)
 * Egina (7253)
 * Kypseli (2124)
 * Mesagros (1361)
 * Perdika (823)
 * Vathy (1495)

Egina býur er høvuðsbýur á oynni og liggur í útnyrðingshorninum av oynni. Av tí at fjarðstøðan til Athen er so lítil, eru tað nógvir athenbúgvar, ið ferðast til oynna, og fleiri eiga frítíðarhús á oynni. Fólkatalið á oynni er umleið 13.000. Oyggin er 87,41 km2 til støddar, til samanberingar kann nevnast, at Borðoy er 96 km2.




 * Agina kommuna - Almenn heimasíða
Saronisku Oyggjar
Saronisku Oyggjar er ein oyggjabólkur í Grikkalandi, sum liggur í Saronisku víkini. Oyggjarnar liggja beint sunnanfyri og í ein útsynning av Athen og Pireus, bert 27 km frá Athen. Tær størstu av Saronisku oyggjunum eru: Egina, Salamis, Angistri og Poros. Onkuntíð verða oyggjarnar Hydra, Dokos og Spetses roknaðar uppí tær Saronisku oyggjarnar. Saronisku oyggjarnar hoyra undir Attika landslutin.
California Lutheran University
California Lutheran University (ofta stytt til CLU ella Cal Lutheran) er ein privatur lærdur háskúli í Thousand Oaks, Kalifornia. Á skúlanum ganga um samanlagt um 4000 næmingar. Cal Lutheran varð sett á stovn í 1959.
Suðurkalifornia
Suðurkalifornia (Southern California á enskum) er eitt landafrøðilig øki í Kalifornia í USA. Suðurkalifornia fevnir um San Bernardino County, Los Angeles County, Ventura County, San Diego County, Riverside County, Orange County og Imperial County. Los Angeles er næststørsti býur í USA og liggur í Suðurkalifornia. Aðrir stórir býir eru San Diego, Long Beach, Bakersfield og Anaheim. Veðurlagið er turt og heitt, og landslagið berligt, helst fyri eystan, men fram við Kyrrahavi er lendið fruktabetri. Fleiri milliónir ferðafólk koma til Suðurkalifornia á hvørjum ári at njóta góða veðrið. Veðurlagið har er nakað sum í londunum í Suðurevropa.

Tann spanskttalandi parturin av íbúgvum er í stórum vøkstri bæði í nøgd og búskapi. Næstan helvtin (44,9 % í 2010) av fókinum í Suðurkalifornia er ættað úr Meksiko. Tá ið Meksiko tók loysing frá Spania í 1821, var Kalifornia partur av Meksiko. Í 1846 bað Kalifornia um at verða limað inn í USA. Tað varð atvold til kríggj ímillum Meksiko og USA í 1846-1848. Kalifornia bleiv alment lutstatur í USA 9. september í 1850.

Territory of Colorado var ein roynd at gera ein part av Suðurcalifornia til ein nýggjan stat (og hevur einki at gera við núverandi statin Colorado). Nýggi staturin varð skotin upp í 1859 sum eitt mótmæli móti høga skattatrýstinum, sum varð lagt í umráðnum. Til dømis rindaðu teir dupult so nógv í skatti sum námsarbeiðarar í økinum. Oddamaður fyri uppskotinum var Andres Pico, sum legði uppskot fyri kongressina um at stovna nýggja statin.
Shake It Up: I Love Dance
Shake It Up: I Heart Dance (Shake It Up: I <3 Dance) er triðja soundtrack fyri Disney Channel Original Series Shake It Up. Føroyska fyritøkan Baroli Music sum Bárður Háberg og Óli Jógvansson eiga, hevur verið við til at skriva, framleiða og miksa tveir av sangunum á fløguni/soundtrack'inum. Shake It Up: I love Dance kom út 5. mars 2013. Tónleikaútgávan hevur artistar, sum eru blivin kend á Disney Channel, eitt nú Bella Thorne, Zendaya, Bridgit Mendler, McClain Sisters, Caroline Sunshine, Roshon Fegan, Selena Gomez og Coco Jones. Sangirnir sum føroyingarnir Bárður og Jógvan eiga stóran leiklut í hava heitini: "Afterparty" og "Future Sounds Like Us".

Listin við løgum varð avdúkaður 23. januar 2013.
Caroline Sunshine
Caroline Sunshine (fødd 5. september 1995) er ein sjónleikari, dansari og songkvinna úr USA. Hon er best kend fyri sín leiklut sum Barbara Winslow í Fox familjufilminum, Marmaduke, og fyri sín leiklut sum tann smarta evropeiska skiftislesandi Tinka Hessenheffer í skemtisjónvarpsrøðini Shake It Up á Disney Channel. Hon hevur eitt nú sungið sangin Afterparty á soundtrack útgávuni Shake It Up: I Love Dance, sangin hava føroyski Bárður Háberg úr føroysku fyritøkuni Baroli Music og Scott Krippayne skrivað.
Alex Ferguson
Sir Alexander Chapman "Alex" Ferguson, CBE (føddur 31. desember 1941) er ein skotskur fyrrverandi fótbóltsleikari og venjari. Hann er mest kendur fyri tíðina sum venjari við Aberdeen og Manchester United. Hann var høvuðsvenjari hjá Manchester United F.C. í tíðarskeiðnum 1986-2013, har hann vann ensku landskappingina 13 ferðir.



1 Næstbesta deildin 2 Vinnari av Intercontinental Cup. Bólkaspæl í 2000 FIFA Club World Cup
 * LC = League Cup
 * UCL = UEFA Champions League
 * UEL = UEFA Cup / UEFA Europa League
 * UCW = UEFA Cup Winners' Cup
 * USC = UEFA Super Cup
 * FCW = Intercontinental Cup / FIFA Club World Cup
Liv and Maddie
Liv and Maddie (danskt heiti: Liv og Maddie, eitur Liv and Maddie: Cali Style í fjórðu sesong) er ein amerikonsk tannáringa undirhaldssendirøð skapað av John D. Beck og Ron Hart og framleidd av It's a Laugh Productions fyri Disney Channel. Tað er Dove Cameron, ið hevur leiklutirnar sum Liv og Maddie Rooney. Framleiðslan av sjónvarpsrøðini byrjaði í apríl 2013 við ein pilot episode víst hin 19. juli 2013 í Amerika. Sjónvarpsrøðin varð send regluliga í Amerika frá 15. september 2013. Sjónvarpsrøðin varð víst fyrstu ferð í Danmark hin 20. desember 2013 sum ein sneak peek og varð send regluliga frá 24. januar 2014.

Eyðkennislagið til sjónvarpsrøðina hava teir báðir føroyingarnir Bárður Háberg og Óli Jógvansson skrivað og framleitt, teir eiga tónleikafyritøkuna Baroli Music. Temalagið eitur Better in Stereo.

Sjónvarpsrøðin snýr seg um tvær eineggjaðar tvíburðarsystrar við sera ymiskum persónleikum. Liv Rooney er sera feminin og hevur verið filmsstjørna í Hollywood í fýra ár í egnum TV-show, meðan Maddie er meira dreingjalig og dámar væl ítrótt og spælir við á kurvabóltsliðmum í skúlanum.

Leiklutir í sjónvarpsrøðini Liv and Maddie:
 * Dove Cameron sum bæði Liv og Maddie, tær báðar tvíburðarsystrarnar ið eru sera ymiskar. Liv er elsta barnið hjá Rooney familjuni. Slagorðið hjá Maddie er "Bam! What?!" (danskt "Kaboom! Hvad?!")
 * Joey Bragg sum Joey Rooney, er miðlingabarnið hjá Rooney familjuni og stóribeiggi Parker.
 * Tenzing Norgay Trainor sum Parker Rooney, yngri beiggi Liv og Maddie og yngsta barn hjá Rooney familjuni.
 * Kali Rocha sum Karen Rooney, ein skúlasálarfrøðingur og mamma Liv, Maddie, Joey, og Parker.
 * Benjamin King sum Pete Rooney, ein kurvabóltsvenjari og pápi Liv, Maddie, Joey, og Parker. (Ikki við í sesong 4)
 * Lauren Lindsey Donzis sum Ruby, er systikinabarn Liv og Maddie. (Bert í sesong 4)
Útoyggjastevna
Útoyggjastevna verður hildin einaferð um árið í juni ella juli. Tað er Útoyggjafelagið ið skipar fyri stevnuni. Stevnan verður hildin á einari av teimum átta útoyggjunum í Føroyum. Oyggjarnar sum eru limir í Útoyggjafelagnum eru: Fugloy, Svínoy, Kalsoy, Mykines, Koltur, Hestur, Skúvoy og Stóra Dímun. Í 2011 varð stevnan hildin hin 18. juni á Húsum og í Syðradali á Kalsoynni. Í 2012 varð Útoyggjastevnan hildin úti í Svínoy hin 23 .juni. Gunnvá við Keldu, sum tá var borgarstjóri í Klaksvíkar kommunu, sum Svínoy er partur av, helt røðu.


 * 2014 - Gjógv (Eysturoy)
 * 2013 - Fugloy (á Kirkju)
 * 2012 - Svínoy
 * 2011 - Kalsoy (á Húsum og í Syðradali)
 * 2010 - Hestur
 * 2009 - Kalsoy (á Trøllanesi og í Mikladali)
 * 2008 - Mykines
 * 2007 - Fugloy
 * 2005 - Svínoy
 * 2004 - Hestur
 * 2002 - Skúvoy (fyrsta útoyggjastevnan)
Løgtingsvalið 1980
Løgtingsvalið í Føroyum 1980 varð hildið 8. november 1980. 23.273 atkvøður vóru taldar upp.




 * Løgtingslimir í Føroyum 1980-84




 * Hagstova Føroya — Íbúgvaviðurskifti og val (Føroysk hagtøl)
Løgtingslimir í Føroyum 1980-84
Tað vóru 32 løgtingslimir á Føroya Løgtingi millum løgtingsvalini 1980 og 1984. Javnaðarflokkurin og Sambandsflokkurin vóru størstu flokkar, og Pauli Ellefsen skipaði eina borgerliga samgongu við Sambandsflokkinum, Fólkaflokkinum og Sjálvstýrisflokkinum, sum vardi alt tíðarskeiðið. Til stuttleika kann nevnast, at 5 løgtingslimir høvdu Olsen til eftirnavn, av teimum umboðaðu 4 Eysturoyar valdømi.




 * «Løgtingið 150 – Hátíðarrit», bind 2 (2002). (PDF )
Løgtingsvalið 1978
Løgtingsvalið í Føroyum í 1978 varð hildið 7. november 1978. Talið av løgtingslimum varð hækkað frá 26 til 32. Hetta var fyrsta løgtingsvalið, har kvinnur vóru valdar inn beinleiðis, tær vóru Karin Kjølbro (TF) og Jona Henriksen (JF), báðar úr Suðurstreymoy.




 * Hagstova Føroya — Íbúgvaviðurskifti og val, hagstova.fo (Føroysk hagtøl)
 * Løgtingsval skift á valdømi og flokkar (1906-2004), hagstova.fo
 * Løgtingsval skift á flokkar, atkvøður og tingmenn (1978-2015), hagstova.fo
Paul Scholes
Paul Aron Scholes føddur 16 November 1974 er enskur fóbóltsleikari sum hevur spælt alla sína karrieru í Manchester United har hann er ein livandi legenda. Scholes hevur spælt yvir 600 dystir fyri United og skorað fleri enn 100 mál. Harumframt hevur Scholes higartil (mai 2013) spælt 66 landsdystir fyri Ongland og skorað 14 mál.
Santorini
Santorini (grikskt: Σαντορίνη, eisini kend sum Thira (Θήρα) á nýgrikskum, Thera á forngrikskum, er ein oyggj í Egearahavinum í Grikkalandi. Oyggin er tann syðsta í oyggjabólkinum, sum verður nevndur Kykladurnar (Κυκλάδες). Oyggin er 73 km2 til støddar og liggur umleið 200 km í ein landssynning frá grikska meginlandinum. Í 2011 var fólkatalið á oynni 15.500. Santorini er tann størsta av fleiri smærri oyggjum, sum tilsaman eru Santorini kommuna. Bert ein onnur av hesum oyggjum eru bygdar, hin oyggin er Therasia, tær smærru óbygdu oyggjarnar eru: Nea Kameni, Palaia Kameni, Aspronisi og Christiana. Tilsaman er víddin av hesum oyggjum 90,6 km2. Santorini er av vulkanskum uppruna eins og Føroyar, og líkist tí ikki hinum griksku oyggjunum, sum ikki eru av vulkanskum uppruna. Síðan 2011 hevur Santorini kommuna verið partur av Thira regionalu eindini. Hinar kommunurar í eindini eru tær nærmastu oyggjarnar, tær syðru Kykladuoyggjarnar, hinar kommunurnar í Thira regionalu eindini eru: Anafi, Folegandros, Ios og Sikinos.
Sikhisma
Sikhisma er ein heimsátrúnaður úr Punjab í Norðurindia. Stovnarin var Guru Nanak, føddur í 1469. Hann var sonur ein hindu, men dámdi ikki trúnna á nógvar gudar og heldur ikki kastuskipanina. Guru Nanak var hugtikin av, at islam lærdi, at øll eru eins. Tá hetta bert var galdandi fyri muslimar, gjørdi hann av at seta á stovn ein átrúnað, sum bygdi á, at bert ein gud er til, Vaheguru, og at fyri honum eru øll eins uttan mun til átrúnað, húðarlit og kyn. Níggju aðrir guruar tóku við eftir Nanak og mentu sikhismuna. Halga bók teirra er Adi Granth. Mong sikhisk mannfólk hava vavhúgvu, turban, um høvdið sum tekin um reinleika. Sikhisma og hinduisma góðtaka hvørja aðra, eins væl og tær góðtaka kristindóm, jødadóm og islam. Tíggjundi og seinasti lærumeistarin, Gobind Rai (1675-1708), gav nógvum sikhum sama eftirnavn: Singh. Hann bað eisini allar sikhar bera vápn. Hvør maður skuldi hava slíðraknív og kamb upp í sær, og teir máttu aldri klippa sær hárið.

Sikhisma hevur ikki breitt seg um heimin, sum eitt nú t.d. islam hevur. Tað ræður ikki um at breiða sikhismu út. Flyta sikhar til onnur lond, dyrka teir sín átrúnað og sína mentan á sama hátt sum heima, í tann mun, tað ber til. Sikhisma telur eini 30 mió. fólk, har tey festu búgva í Norðurindia. Nøkur fá eru búðsitandi aðrastaðni í heiminum, eitt nú í USA (uml. 750 000) og í Kanada (uml. 470 000). 90 % av teimum býr í India.
Andros
Andros (grikskt: Άνδρος) er ein oyggj í Grikkalandi. Oyggin er tann norðasta av Kykladuoyggjunum og liggur umleið 10 km í ein landsynning av oynni Evvia og umleið 3 km norðanfyri oynna Tinos. Andros er 380 km2 til støddar, í 2011 var fólkatalið á oynni 9.221 og fólkatættleikin 24/km2. Oyggin er nærum 40 km long og 16 km har hon er breiðast. Oyggin er eitt nú kend fyri sítt kelduvatn, sum kemur úr Sariza kelduni í Apoikia, hon rennur út úr einum leyvuhøvdi.

Í fornøld (7. - 6. øld á.Kr.) varð oyggin bygd av jóniskum fólkum (økið var í høvuðsheitum har í Turkaland er í dag og tær griksku oyggjarnar í Egearahavinum), møguliga blandað við fólkum úr Thrakia (økið fevnir í dag um landnyrðingshornið av Grikkalandi og partar av Bulgaria og Turkalandi). Í 480 á.Kr. sendi oyggin skipaflota til Xerxes I av Persia, og bleiv tí straffað av tí grikska flotanum, ið herjaði á oynna. Í 411 á.Kr. proklameraði oyggin, at hon var sjálvstøðug og í 408 á.Kr. stóð hon ímóti einum álopi úr Athen. Frá 1207 til 1566 varð Andros stýrd av privatu familjunum Zeno og Sommaripa undir venesianskari verju og eftirliti. Síðan kom oyggin undir beinleiðis osmanniskt og muslimsk stýri. Í 1821 bleiv oyggin samman við hinum Kykladuoyggjunum fræls og gjørdist partur av Grikkalandi. Hin 10. mai 1821 kunngjørdi uppreistarsinnaði presturin, Theophilos Kairis, sum var ein av oddamonnunum í grikska frælsisstríðnum, at nú var grikska frælsisstríðið byrjað, og so heisaði hann grikska flaggið á St. Georgs kirkjuni, sum liggur vakurt á eini fjallasíðu á Andros og helt eina kenda og hjartanemandi røðu, sum eggjaði reiðarum og vinnulívsfólkum til at lata burturav ognum teirra til frama fyri grikska frælsisstríðnum, so teir kundu senda flotar avstað móti osmannum.
Tinos
Tinos (grikskt: Τήνος) er ein griksk oyggj, sum liggur í Egearahavinum. Í fornøldini var oyggin kend við nøvnunum Ofiussa (frá grikska orðinum orius, sum merkir slanga) og Hydroessa (av grikska orðinum hydor, sum merkir vatn). Oyggin er ein av Kykladuoyggjunum og liggur tætt við oyggjarnar Andros, Delos og Mykonos. Oyggin er 194 km2 til støddar, í 2011 var fólkatalið á oynni 8.636. Oyggin er kend í Grikkalandi orsakað av Panagia Evangelistria kirkjuni (Our Lady of Tinos), fyri tær umleið 80 vindmyllurnar, tey umleið 1000 dúgvutornini, tær 50 bygdirnar og fyri tær venesiansku borgirnar á Exomvourgo fjallinum. Á oynni búgva fólk sum hava griksk-ortodoksu trúnna og fólk ið hoyra til tað rómverks-katólsku trúnna. Tinos er eisini kend fyri listafólk, málarar og myndahøggarar sum Nikolaos Gysis, Jannoulis Khalepas og Nikiforos Lytras.

Einaferð um árið fara trúgvandi grikkar pílagrímsferð til Tinos fyri at vitja Panagia Evangelistria kirkjuna, har ein serstøk ikon hongur, ið fólk trúgva førir til undur. Pílagrímsferðin fer fram 15. august (dekapendavgusto), sum er dagurin, har Gudsmóðir sovnaði (Dormition of the Theotokos). Fleiri av pílagrímunum grulva á hondum og knøum teir 800 metrarnar frá ferjuleguni til kirkjuna, fyri at vísa virðing.
Sufisma
Sufisma er ein meir enn túsund ára gomul rørsla innan islam. Hugtakið sufisma verður brúkt um islamska mystikk og spiritualitet, sum snýr seg um takksemið menniskjans mótvegis Allah. Sufisman tók seg upp í Irak um 600-700 e.Kr.
Poula Øssursdóttir Mohr
Poula Øssursdóttir Mohr (fødd 1995) er ein føroyskur svimjari, sum í løtuni (mai 2013) svimur fyri Havnar Svimjifelag og fyri Føroyar. Hon hevur sett fleiri føroysk senior og junior met í svimjing. Á FM Stevnuni í Havn í mai 2013 varð hon kosin Ársins Svimjari. Poula er dóttir listamálaran Øssur Mohr. Bróðir hennara Pauli Øssursson Mohr er eisini svimjari, sum eitt nú hevur sett føroysk senior met í 50 m bringu á lang- og stuttgeil og fleiri liðmet (senior) á stuttgeil. Eldri bróðir teirra Jákup Øssursson Mohr var svimjari fyrr og var við til at seta met í liðsvimjing í 4 x 200 m frí á langgeil. Poula hevur fyrr svomið fyri Fuglafjarðar Svimjifelag. Í mai 2013 varð Poula úttikin til Føroyska svimjilandsliðið sum skal svimja á HM í Barcelona.



Poula luttók á FM í svimjing 2013 í Havn 9. til 11. mai 2013 og vann 4 gull heiðursmerki, eitt silvur og 2 bronsu. Harumframt vann hon heiðurin Ársins svimjari hjá kvinnum 2013.


 * Gull í 100 metrar blandað, føroyskt senior met
 * Gull í 200 m blandað við tíðini 2:20.65 (hon eigur sjálv metið, sum í løtuni er við tíðini 2:20.21.
 * Gull í 200 metrar firvald við tíðini 2:23.25, sum var nýtt føroyskt seniormet.
 * Gull í 400 m blandað við tíðini 5:12.59
 * Silvur í 50 m rygg við tíðini 29.57
 * Bronsu í 100 m rygg
 * Bronsu í 4 x 100 m frí

Eftir FM-kappingina í svimjing í mai 2013 varð Poula kosin Ársins svimjari 2013 hjá kvinnunum. Hjá monnunum var tað Pál Joensen, ið vann heiðurin.

Poula vann tvey silvur heiðursmerki á Oyggjaleikunum 2009.
Jainisma
Jainisma er ein heimsátrúnaður úr India. Jainistarnir trúgva ikki, at nakar gud er til. Átrúnaður teirra boðar, at tú aldri má fara harðliga fram ímóti nøkrum lívandi. Jainistarnir trúgva á endurføðing. Jainisma líkist hinduismu.

Nú eru einir 6 mió. jainistar, flestir í India.
FA Cup
Football Association Challenge Cup, stytt FA Cup er ein steypakapping í mansfótbólti í Onglandi og Wales. Kappingin er fyrireikað av og uppkallað eftir tí enska fótbóltssambandinum The Football Association. FA Cup varð fyrstu ferð spælt í fótbóltsárinum 1871-72. Manchester United F.C. er tað felagið, sum hevur vunnið ensku steypakappingina oftast, teir hava vunnið FA Cup 11 ferðir, beint eftir teir kemur Arsenal, sum hevur vunnið FA Cup 10 ferðir. Í 2013 vann Wigan fyri fyrstu ferð FA Cup, tá teir vunnu steypafinaluna 1-0 móti Manchester City F.C..

I perioden 1871-2012 er FA Cup blevet vundet af 42 forskellige klubber, mens yderligere tretten klubber har været i finalen uden at vinde.
Tottenham Hotspur F.C.
Tottenham Hotspur Football Club er eitt enskt fótbóltsfelag, sum varð sett á stovn í 1882. Felagið spælir í ensku Premier League og hevur heimavøll í Tottenham, London. Stadion teirra eitur Tottenham Hotspur Stadium.


 * Vinnari av 2. deild: 1919/20 og 1949/50.
 * Finalistur í FA-cup: 1987.
 * Finalistur í Ligacup: 1982, 2002 og 2009
 * Finalistur í UEFA-cup: 1973/74.






 * Venjararnir eru listaðir eftir nær teir vóru venjarar hjá Tottenham Hotspur:
 * (C) – Fyribilsvenjari (Caretaker)
 * (FTC) – First team coach


 * Soleiðis sum limir og tey ið høvdu segongbillett hava atkvøtt. (Kalendaraár fram til 2005–06 sesongina)


 * 1987 🏴󠁧󠁢󠁥󠁮󠁧󠁿 Gary Mabbutt
 * 1988 🏴󠁧󠁢󠁥󠁮󠁧󠁿 Chris Waddle
 * 1989 🇳🇴 Erik Thorstvedt
 * 1990 🏴󠁧󠁢󠁥󠁮󠁧󠁿 Paul Gascoigne
 * 1991 🏴󠁧󠁢󠁥󠁮󠁧󠁿 Paul Allen
 * 1992 🏴󠁧󠁢󠁥󠁮󠁧󠁿 Gary Lineker
 * 1993 🏴󠁧󠁢󠁥󠁮󠁧󠁿 Darren Anderton
 * 1994 🇩🇪 Jürgen Klinsmann
 * 1995 🏴󠁧󠁢󠁥󠁮󠁧󠁿 Teddy Sheringham
 * 1996 🏴󠁧󠁢󠁥󠁮󠁧󠁿 Sol Campbell
 * 1997 🏴󠁧󠁢󠁥󠁮󠁧󠁿 Sol Campbell
 * 1998 🇫🇷 David Ginola
 * 1999 🇮🇪 Stephen Carr


 * 2000 🇮🇪 Stephen Carr
 * 2001 Neil Sullivan
 * 2002 🏴󠁧󠁢󠁷󠁬󠁳󠁿 Simon Davies
 * 2003 🇮🇪 Robbie Keane
 * 2004 🏴󠁧󠁢󠁥󠁮󠁧󠁿 Jermain Defoe
 * 2005–06 🇮🇪 Robbie Keane
 * 2006–07 🇧🇬 Dimitar Berbatov
 * 2007–08 🇮🇪 Robbie Keane
 * 2008–09 🏴󠁧󠁢󠁥󠁮󠁧󠁿 Aaron Lennon
 * 2009–10 🏴󠁧󠁢󠁥󠁮󠁧󠁿 Michael Dawson


 * 2010–11 Luka Modrić
 * 2011–12 🏴󠁧󠁢󠁥󠁮󠁧󠁿 Scott Parker
 * 2012–13 🏴󠁧󠁢󠁷󠁬󠁳󠁿 Gareth Bale
 * 2013–14 Christian Eriksen
 * 2014–15 🏴󠁧󠁢󠁥󠁮󠁧󠁿 Harry Kane
 * 2015–16 🇧🇪 Toby Alderweireld
 * 2016-17 Christian Eriksen
 * 2017-18 Jan Vertonghen
 * 2018-19 Son Heung-min
 * 2019-20 Son Heung-min
 * 2020–21 🏴󠁧󠁢󠁥󠁮󠁧󠁿 Harry Kane
 * 2021-22 Son Heung-min
 * 2022–23 🏴󠁧󠁢󠁥󠁮󠁧󠁿 Harry Kane




 * Heimasíða: tottenhamhotspur.com
Enskir meistarar í fótbólti
Listi yvir enskir meistarar í fótbólti.





Við feitum vísir at eitt felag vann greipuna – tv.s. Meistaraskaps- og FA Cup vinnarar ELLA Meistaraskaps og European Cup vinnarar

Við kursiv vísir at eitt felag vann allar tríggjar kappingar – tvs. Meistaraskaps, FA Cup og European Cup vinnarar

Feløg við feitum kappaðust í Premier League í 2012–13 sesongini.
Premier League 2011-12
Premier League 2011/12 var tað 20. umfari í Premier League og tað 113. umfari í bestu ensku fótbóltsdeildini.










 * 4 Leikari skoraði 4 mál
FM í svimjing 2013
Føroyameistarastevna í svimjing varð hildin í Havn frá 9. til 11. mai 2013. Pál Joensen varð kosin Ársins svimjari hjá monnum og Poula Øssursdóttir Mohr varð kosin Ársins svimjari hjá kvinnum. Markus Joensen varð kosin Ársins stjørnuskot hjá monnum/dreingjum og Lív Erlingsdóttir Eidesgaard vann heiðurin sum Ársins stjørnuskot hjá kvinnum/gentum. Pál Joensen gjørdist tann svimjarin sum fekk flest FINA stig til eina kapping, og fekk handað steyp fyri tað.




 * Ægir kvinnur 3:55.91 í 4x100 frí
 * Poula Ø. Mohr (HS) 2:23.25 í 200 firvald
 * Pál Joensen (SuSvim) 1:03.00 í 100 bringu
 * Poula Ø. Mohr (HS) 1:03.78 í 100 blandað
 * Ægir kvinnur 4:25.43 í 4x100 blandað
 * SuSvim kvinnur 1:47.15 í 4x50 frí
 * SuSvim harrar 1:35.06 í 4x50 frí


 * Guðrun Mortensen (SuSvim) 57.62 í 100 frí
 * Markus Joensen (HS) 1:05.82 í 100 bringu
 * Kristina Elin Thomsen (SuSvim) 2:25.26 í 200 firvald
 * Markus Joensen (HS) 1:04.77 í 100 bringu
 * SuSvim dreingir 1:38.48 í 4x50 frí
 * Victoria Wigant Eysturdal (Ægir) 2:06.13 í 200 frí
 * Markus Joensen (HS) 30.00 í 50 bringu
Alex José dos Santos
Alex José dos Santos (føddur 28. mars 1981 in Ipajuipe, Bahia, Brasil) er ein fótbóltsleikari, sum síðan 2004 hevur spælt fótbólt í Føroyum. Í løtuni (2017) spælir hann við ÍF. Hann spældi við B36 frá 2004 til 2008 og við EB/Streymi frá 2009 til 2011. 2012-2015 spældi hann við HB, men fór í 2016 at spæla við ÍF. Í 2003 spældi hann við Boldklubben Frem í donsku Superliguni. Í 2002 spældi hann við SFC Opava í Opava í Kekkia og Associação Portuguesa de Desportos frá São Paulo.


 * 2016- ÍF
 * 2012-15 HB
 * 2009-11 EB/Streymur
 * 2004-08 B36
 * 2003 Boldklubben Frem
 * 2002 SFC Opava
 * 2002 Associação Portuguesa de Desportos
Heðin Lisberg Olsen
Heðin Lisberg Olsen (føddur 1994) er ein føroyskur svimjari, sum hevur svomið fyri Svimjifelagið Reki úr Leirvík, Ægir úr Klaksvík og fyri Føroyar.



Heðin kráraði kravtíðirnar til EM 2012, sum varð hildið í Debrecen í Ungarn. Hann setti føroyskt met og juniormet í 100 m frí við tíðini 53.37. Harvið tók hann metið frá Pál Joensen, tað var 53.55 minuttir. Juniormetið á hesum teigi hevði hann sjálvur sett árið fyri til EJM.

Á SMS X-mas Sprint 2011 stevnuni í Klaksvík, sum varð hilidin 17. desember 2011, vann Heðin eina gullnál, tá hann megnaði at svimja 100 metrar frí upp á 50.82 sekund. Fyri at fáa eina gullnál skal ein megna at svimja teir 100 metrarnar upp á 51.14 sekund.

Heðin luttók á Oyggjaleikum 2011, har hann vann 2 gull í liðkappingum 50 og 100 metrum frí hjá monnum, 2 silvur í liðkappingum 4x50 og 100 metrar blandað hjá monnum, og so vann hann eitt bronsu heiðursmerki einsamallur í 50 metrum frí. Heðin fór seinni at venja við og svimja fyri Ægir.
 * Gull í 4 x 100 m frí við tíðini 3:24.10, hinir vóru: Magnus Jákupsson, Pauli Øssursson Mohr og Pál Joensen
 * Gull í 4 x 50 m frí við tíðini 1:33.59, hinir vóru: Magnus Jákupsson, Pauli Øssursson Mohr og Pál Joensen
 * Silvur í 4 x 100 m blandað við tíðini 3:47.81, hinir vóru: Magnus Jákupsson, Pauli Øssursson Mohr og Pál Joensen
 * Silvur í 4 x 50 m blandað við tíðini 1:43.23, hinir vóru: Magnus Jákupsson, Pauli Øssursson Mohr og Pál Joensen
 * Bronsu í 50 m frí við tíðini 24.20
Jutta Thomsen
Jutta Thomsen (fødd 5. juli 1990) er ein fyrrverandi føroyskur elitusvimjari, sum hevur sett føroysk met og vunnið heiðursmerki eitt nú á Oyggjaleikum.


 * Gull í 800 m frí við tíðini 9:01.58
 * Gull í 4 x 50 m frí vð tíðini 1:49.53
 * Gull í 4 x 100 m frí við tíðini 3:59.94
 * Silvur í 400 m frí við tíðini 4:26.17


 * Á FM stevnu 2007 setti Jutta føroyskt met í 400 frí við tíðini 4:23.83.
 * Í mars 2011 varð eitt gamalt met tikið, sum Jutta var við til at seta, tað var í 4 x 50 m frí. Jutta og tríggjar aðrar svumu í 2007 teinin við tíðini 1:51.66, hinar vóru Shaila millum Garðarnar, Mona Simonsen, Anna K. Eysturberg.


 * Bronsu í 800 m frí við tíðini 9:27.20
Birita Debes
Birita Debes (fødd 1995, uppvaksin í Rituvík) er ein føroyskur svimjari, sum svimur fyri Ægir og fyri Føroyar. Hon hevur fyrr svomið fyri FLOT. Í mai 2013 varð hon úttikin til Føroyska svimjilandsliðið, sum skal svimja á HM í Barcelona í juli/august 2013.




 * Svam innleiðandi kapping 100 m rygg við tíðini 1:01.48, kom ikki víðari í semifinaluna
 * nr 30 av 42 í 50 metrar rygg við tíðini 28.78, sum var eitt vet frá hennara føroyska meti á 28.51, sum hon svam á HM í Istanbul í 2012
 * Svam 50 m frí við tíðini 26:56. Kom ikki víðari til semifinaluna.
 * Svam 50 m firvald við tíðini 28.52 (persónligt met)

Birita vann fleiri heiðursmerki á FM stevnuni í Havn í mai 2013.
 * Gull í 100 m rygg við tíðini 1:02.96
 * Gull í 200 m rygg við tíðini 2:25.39
 * Gull í 4 x 100 m frí við tíðini 3:55.91, Ægir, tær settu nýtt føroyskt seniormet, hinar tríggjar vóru: Victoria Wigant Eysturdal, Cecilia Eysturdal og Astrið Foldarskarð.
 * Gull í 4 x 100 m blandað við tíðini 4:25.43, sum var nýtt føroyskt seniormet. Hinar tríggjar úr Ægir vóru: Turið S. Christiansen, Astrið Foldarskarð og Cecilia Eysturdal
 * Silvur í 100 m frí við tíðini 58.91

Birita luttók á EM stevnu í Debrecen, Ungarn í 2012. Hon vann ikki nakað heiðursmerki, men svam sína bestu tíð í 50 m rygg, hon svam við tíðini 30.60, sum var nýtt føroyskt met.

Birita svam fyri Føroyar á Oyggjaleikunum 2011. Hon vann 4 gull, 2 silvur og 1 bronsu heiðursmerki. Harav vóru 4 liðkappingar og 3 einstaklingakappingar.

Birita kláraði seg sera væl í 2010. Hóast hon var juniorur í 2010, so setti hon fleiri føroysk senior met. Eitt av metunum setti hon, tá hon sum fyrsta føroyska kvinnan vann gull á norðurlendsku svimjistevnuni. Tað gjørdi hon á NJM stevnuni í Kastrup í Danmark 11. desember 2010, hon vann gull í 100 metrar ryggsvimjing.

Birita var á føroyska svimjilandsliðnum á Oyggjaleikunum í 2009 í Álandi, hon vann 3 gull heiðursmerki og 1 bronsu heiðursmerki.
 * Gull í 50 m rygg við tíðini 29.97
 * Gull í 4 x 50 m blandað við tíðini 1:58.86, hinar tríggjar vóru: Shaila millum Garðarnar, Guðrun Holm Jacobsen og Katarina S. Lamhauge
 * Gull í 4 x 100 m blandað við tíðini 4:22.92, hinar tríggjar vóru: Malan Vitalis Bærendsen, Shaila millum Garðarnar og Bjørg Seloy
 * Bronsu í 100 m rygg við tíðini 1:05.34
Markus Joensen
Markus Pauli Joensen (føddur 1996) er ein føroyskur svimjari, sum hevur sett fleiri føroysk juniormet í svimjing, og harafturat hevur hann eisini sett seniormet á ungum aldri. Á FM Stevnuni í Havn í mai 2013 setti hann trý juniormet. Hann varð kosin Ársins stjørnuskot, tá allar kappingarnar vóru lidnar á FM 2013. Hin 21. mai 2013 varð hann úttikin til Føroyska svimjilandsliðið (ungdómslandsliðið), sum skal luttaka á NMU í Reykjavík 13. og 14. juli 2013.






 * Gull í 200 m blandað við tíðini 2:06.28
 * Gull í 4 x 100 m blandað við tíðini 3:58.82
 * Gull í 100 m bringu við tíðini 1:04.77, sum var føroyskt juniormet
 * Gull í 4 x 100 m frí við tíðini 3:34.53
 * Gull í 100 m rygg við tíðini 1:00.75
 * Gull í 50 m bringu við tíðini 30.00 Føroysk juniormet


 * Silvur í 50 m bringu við tíðini 30.00 Føroysk juniormet
 * Silvur í 100 m rygg við tíðini 1:00.75
 * Silvur í 100 m bringu við tíðini 1:04.77, sum var føroyskt juniormet
 * Bronsu í 200 m blandað við tíðini 2:06.28


 * Silvur í 100 m bringu við tíðini 1:08.93 (føroyskt juniormet)
 * Bronsu í 50 m rygg við tíðini 29.17

Markus luttók á Bank Nordik stevnu í Vági í mars 2013. Hann setti føroyskt juniormet í 100 metrum bringu við tíðini 1:06.26.

Markus luttók á meistarastevnu í svimjing í Íslandi í apríl 2012. Hann setti føroyskt seniormet í 200 m bringu við tíðini 2:37.87, hetta var í innleiðandi riðli. Hann svam seg í finaluna, men varð tíverri kolldømdur í finaluni. Gamla metið var 2:38.20, sum Jákup Øssursson setti í 2006 í Luxembourg. Bartal Hestoy hevur seinni betra um hetta metið, sum í løtuni (mai 2013) er 2:26.44.
Turið S. Christiansen
Turið S. Christiansen (fødd 1996, úr Leirvík) er ein føroyskur svimjari, sum svimur fyri Ægir og Føroyar. Hon hevur fyrr svomið fyri Svimjifelagið Reki úr Leirvík, sum í 2010 legði saman við Skeggjar, nýggja felagið fekk navnið Reysti.




 * Gull í 4 x 100 m blandað við tíðini 4:25.43, sum var nýtt føroyskt seniormet. Hinar tríggjar vóru: Birita Debes, Astrið Foldarskarð og Cecilia Eysturdal
 * Silvur í 100 m bringu við tíðini 1:17.36
 * Bronsa í 200 m blandað við tíðini 2:29.48. Hon hevur fyrr sett juniormet við tíðini 2:23.95


 * Gull í 200 m bringu
 * Silvur í 4 x 100 m blandað

Á Ægir stevnu í 2011 setti Turið føroyskt seniormet í 200 m bringu við tíðini 2:37.64, har føroyska metið hjá henni frá úttøkustevnuni til Oyggjaleikir í apríl mánaða 2011 var 2:38.31

Turið luttók á svimjustevnuni Reykjavík International Games 2010 í Íslandi í 2010. Hon setti føroyskt seniormet í 200 m bringu tvær ferðir, hon vann gull á hesum teininum í hennara árgangi.
 * Gull í 200 m bringu
 * Silvur í 50 m bringu
 * Silvur í 400 m blandað

Fleiri føroyskir barnasvimjarar luttóku á DÅM (Danmarks Årgangs Mesterskaber) í 2007. Besta úrslit hjá føroyingum varð eitt annaðpláss til Turið S. Christiansen í 200 bringu fyri gentur 11 ár og yngri, hon svam við tíðini 3:14.73.
Cecilia Wigant Eysturdal
Cecilia Wigant Eysturdal (fødd 1996) er ein føroyskur svimjari, sum svimur fyri Ægir og Føroyar. Hon hevur sett fleiri føroysk met í svimjing, bæði juniormet og seniormet. Í august 2015 fer hon at luttaka í norðurlandameistarakappingini í havsvimjing, sum verður í Svøríki. Í samband við venjingina til NM kappingina, svam hon frá Syðradali á Kalsoynni til Biskupsstøð í Klaksvík hin 28. mai 2015. Teinurin var á umleið 5 km og tók henni ein tíma og 21 minuttir og 3 sekund.




 * Silvur í 10 km havsvimjing við tíðini 2 tímar 17 minuttir og 37 sekund
 * Bronsu í 5 km havsvimjing við tíðini 1:08.10


 * Bronsu í 200 m frí við tíðini 2:08.02, hon setti nýtt føroyskt met.
 * Nr. 4 í 400 m frí við tíðini 4:30.47, sum var nýtt føroyskt met. Jutta Thomsen átti føroyska metið á 4:31.38, frá stevnu í Esbjerg í 2007.

Cecilia luttók í Norðurlendsku Meistarastevnuni í Open Water svimjing á Vesijärvi vatninum nær Kangasala í Finnlandi Nr. 4 í 5 km open water við tíðini 1:08.35 tíma.
 * Silvur í 10 km open water við tíðini 2 tímar, 21 minuttir og 59 sekund

Cecilia luttók á Danish Open í mars 2014. Leygardagin 29. mars setti hon nýtt føroyskt met á 1500 m frí á langgeil við tíðini 17.51.83, sum var triðskjótasta tíð í innleiðandi riðlunum.


 * Gull í 4 x 100 m blandað við tíðini 4:25.43, sum var nýtt føroyskt seniormet. Hinar tríggjar vóru: Birita Debes, Turið S. Christiansen og Astrið Foldarskarð
 * Gull í 400 m frí við tíðini 4:26.05, systir hennara Victoria Wigant Eysturdal svam gott eitt sekund spakuligari og vann silvur.
 * Gull í 4 x 100 m frí við tíðini 3:55.91, sum var nýtt føroyskt seniormet. Hinar tríggjar vóru: Victoria Wigant Eysturdal, Astrið Foldarskarð og Birita Debes.
 * Silvur í 200 m frí við tíðini 2:10.07, lítlasystirin Victoria vann gull við tíðini 2:06.13

Cecilia luttók í Norðurlendsku Meistarastevnuni í Open Water svimjing á Amager Strandpark í august 2012. Hon vann bronsu í 5 km havsvimjing og kundi havt vunnið bronsu í 10 km havsimjing eisini, um hon ikki varð kolldømd, tá hon misti eina boyu.
 * Bronsu í 5 km havsvimjing við tíðini 1:10.42.svimjing.com - Cecilia bronsu á NM í 5 km havsvimjing

Cecilia luttók á Oyggjaleikunum 2011 á Isle of Wight.
 * Silvur í 4 x 100 m frí við tíðini 3:56.59
 * Silvur í 4 x 100 m blandað við tíðini 4:22.75
Victoria Wigant Eysturdal
Victoria Wigant Eysturdal (fødd 1998) er ein føroyskur svimjari, sum svimur fyri Ægir og Føroyar. Hon er lítlasystir Ceciliu W. Eysturdal, sum eisini er svimjari.



Nr. 6 í 400 metrar frí við tíðini 4:29.09

Victoria setti eitt juniormet á stevnuni í einstaklingakapping (200 m frí) og so setti hon seniormet í 4 x 100 m frí.
 * Gull í 200 m frí við tíðini 2:06.13, sum var nýtt føroyskt juniormet, systir hennara Cecilia, sum vann silvur í hesi kappingini.
 * Gull í 4 x 100 m frí við tíðini 3:55.91, sum var nýtt føroyskt met (seniormet). Hinar tríggjar vóru: Cecilia Eysturdal, Astrið Foldarskarð og Birita Debes.
 * Silvur í 400 m frí við tíðini 4:27.31
 * Bronsu í 4 x 100 m blandað við tíðini 4:38.68

Victoria luttók á Norðurlendsku Meistarastevnuni fyri Ung í svimjing, sum var í Keypmannahavn í juli 2012. Unga klaksvíksgentan setti eitt seniormet og tvey juniormet á stevnuni.
 * Gull í 200 m frí við tíðini 2:09.63, sum var nýtt føroyskt seniormet og juniormet. Gamla metið á 2:10.81 átti Jutta Thomsen, tað setti hon á Heimsmeistarastevnu í Melbourne í 2007.
 * Nr. 4 í 800 m frí við tíðini 9.28.80, sum var nýtt føroyskt juniormet. Gamla juniormetið átti stórasystir hennara, Cecilia W. Eysturdal, tað var á 9:30.24 og varð sett til DÅM í 2010.
Keltar
Keltar búðu í Evropa um 500 f.Kr. Keltar búsettu seg, sum tíðin leið, víða um í Evropa. Um 200 f.Kr. búsettu teir seg eisini í Lítlaásia, og hesir vórðu kallaðir galatar. Teir vóru fram úr kringir reiðmenn og góðir jarnsmiðir. Teir gjørdu vakrar skartgripir, sum til dømis gullarmbond og bringuprýði. Teir vóru óræddir og dugnaligir hermenn, og teimum dámdi væl bardaga og veitsluhald; vunnu teir sigur á fíggindanum, hátíðarhildu teir tað og ótu og drukku í fleiri dagar. Teir vóru eisini góðir listamenn, og enn eru mangir lutir til skjals, sum vísa, hvussu góðir metalsmiðir, teir vóru. Teir høvdu einki skriftmál, men løgdu sær søguna í geyma og bóru hana hann fram í kvæðum og frásagnum. Keltar búsettu seg í Gallia og pørtum av Spania, har teir bygdu bygdir og stór, vælvard verndarvirki uppi á heyggjum og høvdum. Keltar bygdu hervirki á heyggjum og høvdum og nýttu tey til ymiskt endamál, til dømis til verndarvirki, at flýggja í ella til goymslur. Nøkur vórðu sera væl gjørd og fullu væl inn í landslagið í Evropa. Keltisk fólk búsettu seg eisini í Stóra Bretlandi. Óskipaðu herdeildir teirra vóru ikki mentar at standa ímóti vælvandu rómversku herdeildunum.

Flestu keltar búðu í bygdum ella á bóndagørðum. Fólk búðu í smáum húsum. Eldstaðurin á miðjum gólvi vermdi, og har gjørdu tey mat og kókaðu vatn. Veggirnar vórðu av flættaðum greinum og leiri. Djórahúðir vórðu hongdar fyri dyrnar at líva fyri gjóstri. Hálmtekja lívdi fyri vindi og regni. Húsfólkið vav klæði, dyrkaði jørðina og gjørdi búnyttur.




 * http://snl.no/keltere


 * Keltisk mál.
 * Keltiskar tjóðir.
Jomontíðin
Jomontíðin í Japan tók við um 14 000 f.Kr. og vardi til eftir 300 f.Kr. . Hetta var ein hin fyrsta og eftir øllum at døma drúgvasta mentanin í japanskari søgu. Tíðarskeiðið eitur Jōmon eftir orðinum, ið merkir snóramynstur, sum prýða fyrstu leirkerini, ið jomonfólkið gjørdi um 7000 f.Kr. Næstan alla hesa longu tíðina livdu fólk í smáum samfeløgum við strondina, við áarósar ella í líðum. Smáttur teirra stóðu hálvar niðri í jørðini og vóru taktar við leyvi og greinum. Fólkið við strendurnar livdi mest av kræklingi, ostru og øðrum skelfiski, og fólkið inni í fjallalendinum veiddi og hentaði nøtir og ber. Sum tíðin gekk, fóru teir at dyrka grønmeti og hirsu, men farið verður ikki at dyrka rís, fyrr enn jomontíðin nærum er komin at enda, og Yayoitíðin tekur við.

Kojiki-fornsøgurnar, ið er savn í trimum bindum av japanskum frumsøgnum og søguligum tilburðum, skrivað við kinverskari skrift, varð liðugt í 712 f.Kr. Har verður sagt frá einum keisara, sum kom av teirri syðstu stóru oynni, Kyushu, og førdi fólk sítt í ein landnyrðing. Keisarin æt Jinmu-tennō ("Halgur krígskeisari"). Hann segði seg vera ættaðan frá sólgudinnuni Amaterasu-ōmikami. Í fimtu øld f.Kr. fekk Yamato-ættin valdið í sunnara parti í Miðhonshu, tætt við núverandi Kyoto. Oddamaðurin hjá Yamato-ættini segði seg vera ættaðan frá Jinmu-tennō, sum hóast ivasom søgulig prógv verður hildin at vera fyrsti keisarin í Japan.
Guptaríkið
Guptaríkið (320-600 ) var eitt stórveldið í Norðurindia. Tá ið Kushanríkið syndraðist, varð India skift sundur í mong kongsdømi og tjóðveldi. Í 320 vaks Chandragupta 1. í Magadha um ríkið sítt, tá ið hann legði partar av grannalondunum undir seg og gifti seg við einari kongsdóttir av mætari ætt. Sonur hansara Samudragupta hertók land norðari og skapaði møguleikar fyri nógvum handli. Meðan skilagóði Chandragupta 2. stýrdi frá 376-415 var friðarligt og stór framgongd í ríkinum, og hesa tíðina var India mætasta og størsta ríki í Ásia. Í Guptaríki vóru fleiri heimastýrd kongsdømi, sum høvdu svorið Guptakongum trúskap. Tað fór at ganga aftur á Guptaríki, tá ið tann seinasti guptakongurin doyði í 467.

Guptatíðin verður ofta søgd at hava verið ein mentanarlig gulltíð. Byggifrøði, list og bókmentir blómaðu í hesari friðartíð. Mangar fagrar borgir vórðu reistar, og mong prýðilig tempul vórðu bygd, harímillum stupain (hválvskapaður halgidómur) í Sarnath, har Buddha helt sínar fyrstu fyrilestrar. Kalidasa, eitt hitt mætasta skaldið og sjónleikaskaldið í India, yrkti nøkur av sínum kenslubornastu ørindum, meðan Kumaragupta ráddi í 415-455. Dansur og tónleikur mentu seg til klassiska indiska list, og vakrar buddha- og hindumyndir gjørdust fyrimyndir hjá eftirtíðar listafólk. Málfrøðingar granskaðu forna málið sanskrit, og tað varð nýtt sum bókmentamál og trúarmál. Lærda yvirstættin í øllum India skilti sanskrit. Mangir lærdir háskúlar vóru í Guptatíðini. Á buddhistiska háskúlanum í Nalanda lærdu á slíkum lærustovnum málfrøði, átrúnað, skilvísindi, læknavísindi og heimspeki.


 * Maharaja Śri Gupta
 * Ghatotkacha
 * Chandragupta I
 * Nishamusgupta
 * Samudragupta
 * Ramagupta
 * Chandragupta II
 * Kumara Gupta I
 * Skandagupta
 * Purugupta
 * Kumaragupta II
 * Budhagupta
 * Narasimhagupta Baladitya
 * Kumaragupta III
 * Vishnugupta
 * Vainyagupta
 * Bhanugupta
 * Shashankgupta
Grátimúrurin
Grátimúrurin (verður eisini nevnt Vesturmúrurin) í Jerúsalem er halgasti staður jødanna. Grátimúrurin liggur í eldra partinum í Jerúsalem, og er einasta leivdin ið er eftir frá templinum hjá jødunum, áðrenn templið varð lagt í oyði fyri skjótt 2000 árum síðan. Grátimúrurin er eitt av kendastu ferðamálum í Ísrael. Har savnast fólk at gráta um lagnu tempulsins. Av hesum hevur múrurin fingið navnið.
Eurovision Song Contest 2013
Eurovision Song Contest 2013 var tann 58. árliga evropeiska sangkappingin, sum á enskum nevnist Eurovision Song Contest, í Føroyum eisini kent sum Melodi Grand Prix. Kappingin varð hildin í Malmö, Svøríki, eftir at Loreen vann 2012 kappingina við sanginum "Euphoria".

Hetta var fimtu ferð, at Svøríki var vertur fyri sangkappingini, seinastu ferð áðrenn hesa var í ár 2000. Sveriges Television (SVT) valdi at hava kappingina á Malmö Arena, eftir at hava umhugsað fleiri ymisk støð í Svøríki. Vertinna var Petra Mede. 39 lond luttóku í sangkappingini, harímillum var Armenia, sum ikki hevði luttikið síðan 2011. Fýra lond boðaðu frá, at tey ikki ynsktu at luttaka í 2013, hesi vóru: Bosnia og Hersegovina, Portugal, Slovakia og Turkaland.

Danmark vann 2013 Eurovision sangkappingina við sanginum "Only Teardrops" sum Emmelie de Forest sang og sum endaði á fyrstaplássi við 281 stigum, frammanfyri Aserbadsjan við einum muni á 47 stig.



Italia, Svøríki og Stóra Bretland kundu atkvøða í hesi hálvfinaluni. Teir tíggju sangirnir, ið eru eyðmerktir við appilsingulum kvalifiseraðu seg til finaluna.

Týskland, Frakland og Spania kundu atkvøða í hesi hálvfinaluni. Teir tíggju sangirnir, ið eru eyðmerktir við appilsingulum kvalifiseraðu seg til finaluna.
 * 1.Sangurin er á grikskum máli, men tað enska heitið á sanginum verður sungið gjørgnum allan sangin.
 * 2.Orsakað av EBU reglugerð, sum bannar politiskum og átrúnaðarligum innihaldi, so noyddist Heilsarmee (týskt fyri Frelsunarherin) at broyta teirra navn til Takasa orsakað av innihaldinum.



Niðanfyri er eitt yvirlit yvir býtið av teimum londum ið fingu 12 stig og frá hvørjum á atkvøðugreiðsluni í finaluni:


 * Eurovision Song Contest 2012
 * Eurovision Song Contest 2014
Danmark í Eurovision Song Contest
Danmark hevur luttikið í Eurovision Song Contest frá 1957 til 66 og aftur frá 1978 til í dag.


 * Í 1996 megnaði Danmark ikki at koma í finaluna í sangkappingini. Ein undanrunda varð hildin fyri øll londini uttan Noreg, sum var vertur. Teir donsku luttakarnir tað árið høvdu verið Dorthe Andersen og Martin Loft við sanginum "Kun med dig". Tann almenna Eurovision heimasíðan telur ikki 1996 við í listanum yvir framførslum hjá Danmark.
 * XX í hálvfinalunum merkir auto-kvalifikatión. Hetta kann skyldast annað av hesum: um eitt land hevði vunnið árið fyri, so var ikki neyðugt at luttaka í hálvfinaluni árið eftir. Hin orsøkin er, at árini 2004-2007, noyddurst topp-tíggju londini, sum ikki vóru limir í teimum fýra størstu, ikki at kappast í hálvfinalu árið eftir. Um t.d. If, Týskland og Frakland endaðu á topp-10, so fóru tey londini sum gjørdust nummar 11 og 12 beinleiðis í finaluna árið eftir saman við hinum topp-10 londunum.
 * XX í finalunum merkir ein miseydnað roynd at kvalifisera seg til finaluna.
Emmelie de Forest
Emmelie Charlotte-Victoria de Forest betri kend sum Emmelie de Forest (fødd 28. februar 1993 í Randers, uppvaksin í Mariager) er ein donsk songkvinna og tónasmiður. Hon umboðaði Danmark við sanginum Only Teardrops á Eurovision Song Contest 2013 Malmö í Svøríki og vann kappingina.

Sangurin var skrivaður av Lise Cabble og Juliu Fabrin Jakobsen, og var framleiddur av Thomas Stengaard. Emmelie og sangurin Only Teardrops fingu 281 stig, sum er tað hægsta stigatal, ið nakar danskur sangur nakrantíð hevur fingið í Eurovision Song Contest.

Í mars 2013 skrivaði Emmelie undir ein plátusáttmála við Universal Music, og um várið 2013 gav hon út sína fyrstu fløgu.
David Beckham
David Robert Joseph Beckham (føddur 2. mai 1975 í London) er enskur fótbóltsleikari, sum hevur spælt yvir 115 landsdystir fyri Ongland, sum er met, eisini hevur hann spælt fyri Manchester United, Preston North End, Real Madrid, Milan, Los Angeles Galaxy og Franska Ligue 1 felagið Paris Saint-Germain. Sum fótbóltsleikari er Beckham eitt nú kendur fyri at skjóta sera góð fríspørk. Hann er fyrsti enski fótbóltsleikarin, sum hevur vunnið meistaraheitið í fýra ymiskum londum. Í 2013 boðaði hann frá, at hann gavst at spæla professionellan fótbólt. Hann spældi 265 dystir fyri Manchester United og skoraði 65 mál fyri felagið. Hann er giftur við einari av fyrrverandi Spice Girls sangarunum, Victoriu Beckham, Posh Spice. Saman eiga tey fýra børn. Í 2009 var mett at tey í felag áttu 125 milliónir bretsk pund. Beckham er ein av teimum 125, sum Pelé valdi út til FIFA 100 listan yvir 100 teir bestu fótbóltsleikarar í heiminum (á lívi), tá FIFA fylti 100 ár í 2004.